Κανονισμός (ΕΚ) αριθ. 673/2003 της Επιτροπής

της 14ης Απριλίου 2003

για τροποποίηση των κανονισμών (ΕΚ) αριθ. 1143/98, (ΕΚ) αριθ. 1279/98, (ΕΚ) αριθ. 1128/1999, (ΕΚ) αριθ. 1247/1999 και (ΕΚ) αριθ. 140/2003 όσον αφορά ορισμένες δασμολογικές ποσοστώσεις ορισμένων προϊόντων του τομέα του βοείου κρέατος καταγωγής Πολωνίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 2345/2001 της Επιτροπής(2), και ιδίως το άρθρο 32 παράγραφος 1,

Εκτιμώντας τα ακόλουθα:

(1) Το πρωτόκολλο που εγκρίθηκε από την απόφαση 2003/263/ΕΚ του Συμβουλίου, της 27ης Μαρτίου 2003, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της αφενός, και της Πολωνίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(3), έχει προβλέψει νέες παραχωρήσεις για την εισαγωγή ορισμένων προϊόντων του τομέα του βοείου κρέατος στο πλαίσιο των δασμολογικών ποσοστώσεων που άνοιξαν με την εν λόγω συμφωνία. Εφαρμόζονται από την 1η Απριλίου 2003.

(2) Ο κανονισμός (ΕΚ) αριθ. 1143/98 της Επιτροπής, της 2ης Ιουνίου 1998, για καθορισμό των λεπτομερειών εφαρμογής για δασμολογική ποσόστωση αγελάδων και δαμάλεων, άλλων πλην των προοριζομένων για σφαγή, ορισμένων ορεσίβιων φυλών καταγωγής ορισμένων τρίτων χωρών και για την τροποποίηση του κανονισμού (ΕΚ) αριθ. 1012/98(4), όπως τροποποιήθηκε τελευταία από τον κανονισμό (ΕΚ) αριθ. 1096/2001(5), ο κανονισμός (ΕΚ) αριθ. 1279/98 της Επιτροπής, της 19ης Ιουνίου 1998, για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τους κανονισμούς του Συμβουλίου (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2851/2000 και (ΕΚ) αριθ. 1408/2002, και από την απόφαση 2003/18/EK του Συμβουλίου για τη Βουλγαρία, την Τσεχική Δημοκρατία, τη Σλοβακία, τη Ρουμανία, τη Δημοκρατία της Πολωνίας και τη Δημοκρατία της Ουγγαρίας(6), όπως τροποποιήθηκε τελευταία από τον κανονισμό (ΕΚ) αριθ. 529/2003(7), ο κανονισμός (ΕΚ) αριθ. 1128/1999 της Επιτροπής, της 28ης Μαΐου 1999, περί θεσπίσεως των λεπτομερειών εφαρμογής για δασμολογική ποσόστωση μόσχων βάρους το πολύ 80 χιλιόγραμμων, καταγωγής ορισμένων τρίτων χωρών(8), όπως τροποποιήθηκε τελευταία από τον κανονισμό (ΕΚ) αριθ. 529/2003, ο κανονισμός (ΕΚ) αριθ. 1247/1999 της Επιτροπής, της 16ης Ιουνίου 1999, περί θεσπίσεως των λεπτομερειών εφαρμογής για δασμολογική ποσόστωση ζώντων ζώων του βοείου είδους, βάρους 80 έως 300 χιλιογράμμων, καταγωγής ορισμένων τρίτων χωρών(9), όπως τροποποιήθηκε τελευταία από τον κανονισμό (ΕΚ) αριθ. 529/2003 και ο κανονισμός (ΕΚ) αριθ. 140/2003 της Επιτροπής, της 27ης Ιανουαρίου 2003, για καθορισμό σε ποιο βαθμό μπορούν να γίνουν αποδεκτές οι αιτήσεις χορηγήσεως πιστοποιητικών εισαγωγής που υποβλήθηκαν τον Ιανουάριο του 2003 για τις συμπληρωματικές δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 1279/98 για την Πολωνία, τη Δημοκρατία της Ουγγαρίας, την Τσεχική Δημοκρατία, τη Σλοβακία, τη Βουλγαρία και τη Ρουμανία(10), όπως τροποποιήθηκε από τον κανονισμό (ΕΚ) αριθ. 529/2003, πρέπει να τροποποιηθούν ανάλογα, με ισχύ από την 1η Απριλίου 2003.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 1 του κανονισμού (ΕΟΚ) αριθ. 1143/98, ο πίνακας αντικαθίσταται από τον ακόλουθο πίνακα:

">ΘΕΣΗ ΠΙΝΑΚΑ>"

Άρθρο 2

Ο κανονισμός (ΕΚ) αριθ. 1279/98 τροποποιείται ως εξής:

1. Ο τίτλος αντικαθίσταται από το ακόλουθο κείμενο:

"Κανονισμός (ΕΚ) αριθ. 1279/98 της Επιτροπής, της 19ης Ιουνίου 1998, για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τους κανονισμούς του Συμβουλίου (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000 και (ΕΚ) αριθ. 1408/2002 και από τις αποφάσεις του Συμβουλίου 2003/18/ΕΚ και 2003/263/ΕΚ για την Βουλγαρία, την Τσεχική Δημοκρατία, τη Σλοβακία, την Ουγγαρία, τη Ρουμανία και την Πολωνία."

2. Στο άρθρο 1 το πρώτο εδάφιο αντικαθίσταται από το ακόλουθο κείμενο:"Κάθε εισαγωγή στην Κοινότητα, η οποία πραγματοποιείται στο πλαίσιο των ποσοστώσεων που καθορίζονται από τους κανονισμούς του Συμβουλίου (ΕΚ) αριθ. 2290/2000(11), (ΕΚ) αριθ. 2433/2000(12), (ΕΚ) αριθ. 2434/2000(13) και (ΕΚ) αριθ. 1408/2002(14) και από τις αποφάσεις του Συμβουλίου 2003/18/ΕΚ(15) και 2003/263/ΕΚ(16) των προϊόντων που προβλέπονται στο παράρτημα Ι του παρόντος κανονισμού, υπόκειται στην υποβολή πιστοποιητικού εισαγωγής."

3. Στο άρθρο 3 παράγραφος 1 το δεύτερο εδάφιο αντικαθίσταται από το ακόλουθο κείμενο:"Ως 'ομάδα προϊόντων' κατά την έννοια του στοιχείου γ) θεωρούμε:

- είτε τα προϊόντα των κωδικών ΣΟ 0201 και 0202 που κατάγονται από μια των χωρών που αναφέρονται στο παράρτημα Ι,

- είτε τα προϊόντα των κωδικών ΣΟ 0206 10 95, 0206 29 91, 0210 20 10, 0210 20 90, 0210 99 51, 0210 99 59 και 0210 99 90 καταγωγής Ουγγαρίας,

- είτε τα προϊόντα των κωδικών ΣΟ 0206 10 95, 0206 29 91, 0210 20 10 και 0210 99 51 καταγωγής Ρουμανίας,

- είτε τα προϊόντα του κωδικού ΣΟ 1602 50 10 καταγωγής Πολωνίας,

- είτε τα προϊόντα των κωδικών ΣΟ 1602 50 καταγωγής Ρουμανίας."

4. Το παράρτημα Ι αντικαθίσταται από το κείμενο που εμφαίνεται στο παράρτημα του παρόντος κανονισμού.

Άρθρο 3

Στο άρθρο 2 του κανονισμού (ΕΚ) αριθ. 1128/1999 η παράγραφος 2 αντικαθίσταται από το ακόλουθο κείμενο:

"2. Για την ποσότητα που αναφέρεται στην παράγραφο 1, ο δασμός:

- μειώνεται κατά 80 % για τα ζώα που κατάγονται από την Τσεχική Δημοκρατία, τη Σλοβακία, τη Βουλγαρία, την Εσθονία, τη Λετονία και τη Λιθουανία,

- μειώνεται κατά 90 % για τα ζώα που κατάγονται από την Ουγγαρία και τη Ρουμανία,

- απαλείφεται για τα ζώα που κατάγονται από την Πολωνία."

Άρθρο 4

Στο άρθρο 1 του κανονισμού (ΕΚ) αριθ. 1247/1999 η παράγραφος 2 αντικαθίσταται από το ακόλουθο κείμενο:

"2. Για την ποσότητα που αναφέρεται στην παράγραφο 1, ο δασμός:

- μειώνεται κατά 80 % για τα ζώα που κατάγονται από την Τσεχική Δημοκρατία, τη Σλοβακία, τη Βουλγαρία, την Εσθονία, τη Λετονία και τη Λιθουανία,

- μειώνεται κατά 90 % για τα ζώα που κατάγονται από την Ουγγαρία και τη Ρουμανία,

- απαλείφεται για τα ζώα που κατάγονται από την Πολωνία."

Άρθρο 5

Στο άρθρο 1 παράγραφος 2 του κανονισμού (ΕΚ) αριθ. 140/2003, το στοιχείο γ) αντικαθίσταται από το ακόλουθο κείμενο:

"γ) 4800 τόνοι προϊόντων βοείου κρέατος που υπάγεται στους κωδικούς ΣΟ 0201, 0202 και 1602 50 10 καταγωγής Πολωνίας."

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Απριλίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Απριλίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 21.

(2) ΕΕ L 315 της 1.12.2001, σ. 29.

(3) Βλέπε σελίδα 53 της παρούσας Επίσημης Εφημερίδας.

(4) ΕΕ L 159 της 3.6.1998, σ. 14.

(5) ΕΕ L 150 της 6.6.2001, σ. 33.

(6) ΕΕ L 176 της 20.6.1998, σ. 12.

(7) ΕΕ L 78 της 25.3.2003, σ. 5.

(8) ΕΕ L 135 της 29.5.1999, σ. 50.

(9) ΕΕ L 150 της 17.6.1999, σ. 18.

(10) ΕΕ L 23 της 28.1.2003, σ. 6.

(11) ΕΕ L 262 της 17.10.2000, σ. 1.

(12) ΕΕ L 280 της 4.11.2000, σ. 1.

(13) ΕΕ L 280 της 4.11.2000, σ. 9.

(14) ΕΕ L 205 της 2.8.2002, σ. 9.

(15) ΕΕ L 8 της 14.1.2003, σ. 18.

(16) ΕΕ L 97 της 15.4.2003, σ. 53.

ΠΑΡΑΡΤΗΜΑ

"ΠΑΡΑΡΤΗΜΑ Ι

Παραχωρήσεις που εφαρμόζονται στις εισαγωγές στην Κοινότητα ορισμένων προϊόντων που κατάγονται από ορισμένες χώρες

(ΜΕΚ = δασμός μάλλον ευνοούμενου κράτους)

>ΘΕΣΗ ΠΙΝΑΚΑ>"